Foto: RIA Novosti / Aleksey Filippov Rossiyaning Leningrad oblasti Vsevolojsk shahrida O‘zbekiston fuqarosi bo‘lgan ayol o‘ta og‘ir ahvolda kasalxonaga yotqizildi. Unga tajovuz qilishda eri gumon qilinmoqda. Gazeta.SPb xabariga ko‘ra, 31 iyul kuni kechqurun 42 yoshli ayol Vsevolojsk markaziy tuman kasalxonasiga yotqizildi. O‘zbekiston fuqarosida bosh miya jarohati aniqlangan, ahvoli esa o‘ta og‘ir deb baholandi. Huquqni muhofaza qilish idoralari jinoyatni sodir etganlikda gumon qilingan shaxsni qo‘lga oldi. U jabrlanuvchining 45 yoshli turmush o‘rtog‘i ekanligi ma’lum bo‘ldi. Dastlabki ma’lumotlarga ko‘ra, erkak ham O‘zbekiston fuqarosi hisoblanadi va Sankt-Peterburgda vaqtincha ro‘yxatdan o‘tgan. Huquqni muhofaza qilish idoralari xodimlari jinoiy ish qo‘zg‘atish masalasini hal etmoqda.